
Text rozhodnutia
Súd: Krajský súd Bratislava Spisová značka: 13Cb/2/2013 Identifikačné číslo súdneho spisu: 1013895293 Dátum vydania rozhodnutia: 11. 11. 2015 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2015:1013895293.7 Uznesenie Krajský súd Bratislava v Bratislave, v právnej veci žalobcu ZH Kredit, s.r.o., Dvořákovo nábr. 8/A, Bratislava, IČO: 36 049 581, proti žalovanému: Všeobecná zdravotná poisťovňa, a.s., Mamateyova 17, Bratislava, IČO: 35 937 874, o náhradu ujmy v sume 1.112,02 Eur, takto r o z h o d o l : Súd pripúšťa vstup spoločnosti NO.1118 LIMITED, 6-7 Pollen Street, London W1S 1NJ, Veľká Británia, reg. č. 6393483, do konania namiesto žalobcu. o d ô v o d n e n i e : Žalobou došlou tunajšiemu súdu dňa 9.8.2013 sa žalobca domáhal zaplatenia o náhradu ujmy v sume 1.112,02 Eur. Podaním došlým tunajšiemu súdu dňa 6.11.2015 žalobca s spol. ZH Kredit, s.r.o., navrhla v súlade s § 92 ods. 2, 3, Občianskeho súdneho poriadku (OSP) aby vystúpila z konania na mieste žalobcu pretože uplatnená pohľadávka prešla na základe písomnej zmluvy o postúpení pohľadávky zo dňa 28.10.2015 na spol. NO.1118 LIMITED. Podľa § 92 ods. 2, OSP ak po začatí konania nastala právna skutočnosť, s ktorou právne predpisy spájajú prevod alebo prechod práv alebo povinností, o ktorých sa koná, môže navrhovateľ alebo ten, na koho boli tieto práva alebo povinnosti prevedené, alebo na koho prešli, navrhnúť, aby do konania na miesto doterajšieho účastníka vstúpil ten, na koho boli tieto práva alebo povinnosti prevedené alebo na koho prešli. Podľa § 92 ods. 3, OSP súd vyhovie návrhu, ak sa preukáže, že po začatí konania nastala právna skutočnosť uvedená v odseku 2, a ak s tým súhlasí ten, kto má vstúpiť na miesto navrhovateľa; súhlas odporcu alebo toho, kto má vstúpiť na jeho miesto, sa nevyžaduje. Právne účinky spojené s podaním návrhu na začatie konania zostávajú zachované. Ivana Rigáňová Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR v Bratislave, prostredníctvom Krajského súdu.

